Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2990

b) A mesterképzési szakon végzettek alkalmasak:  ismereteik folyamatos gyarapítására mind szervezett keretek között, mind önképzés révén,  a kutatási eredményeik magyar és idegen nyelven történő közlésére, átadására, illetve az idegen nyelvű szakmai információk megértésére, gyakorlati alkalmazására,  a biotechnológiai ismeretek gyarapítására, a diszciplína továbbfejlesztésére,  komplex biotechnológiai tervezési, kutatási és technológia fejlesztési tevékenységek kezdeményezésére, elvégzésére, illetve koordinálására, vezetésére,  innovációs tevékenységek hatékony végzésére,  a más szakterületeken dolgozó szakemberekkel (pl. biológusok, környezetkutatók, mérnökök, biomérnökök, orvosok, gyógyszerészek) való szakmai együttműködésre,  az alapkutatást végzőkkel és a technológia felhasználókkal való szakmai együttműködésre,  a közvélemény-formálókkal, valamint a politikai és gazdasági döntéshozókkal való együttműködésre. ba) A gyógyszer-biotechnológia szakirányon végzettek alkalmasak:  gyógyszerek, első helyen biofarmáciák, biotechnológiai eljárásokkal történő előállítására,  a biotechnológiai úton előállított gyógyszerek analízisére, formulázására,  diagnosztikumok biotechnológiai úton történő előállítására,  genomikai adatok feldolgozására és funkcionális genomikai vizsgálatok kivitelezésére új gyógyszerek kifejlesztése érdekében. bb) A környezet-biotechnológia szakirányon végzettek alkalmasak:  a környezeti károk felismerésére, felmérésére,  a környezeti károk biotechnológiai eljárásokkal történő megelőzésére, elhárítására, csökkentésére,  a biodegradálható hulladékok ártalmatlanítására és hasznosítására,  a szennyvizek és szennyezett talajok biológiai tisztítására és kezelésére,  új környezeti biotechnológiai eljárások fejlesztésére.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes